Qan Turalı (yazıçı)

Qan Turalı (Tural Oqtay oğlu Cəfərov; ) — Azərbaycan yazıçısı, jurnalist.

 Həyatı 
1984-cü ildə Azərbaycan SSR-nin Əli Bayramlı şəhərində anadan olub.  2001-ci ildə Bakı Özəl İqtisadiyyat litseyini bitirib. 2005-ci ildə Bakı Dövlət Universitetinin "Sosial elmlər və psixologiya" fakültəsinin fəlsəfə ixtisasının bakalavriatını, 2007-ci ildə BDU-nun sosial fəlsəfə üzrə magistraturasını bitirib.

2005-ci ildən bədii yaradıcılıqla məşğul olur. "Elektronik sevdalar" adlı şeir kitabı 2006-cı ildə çap edilib. İlk irihəcmli nəsr əsəri "Çiyələkli gecənin pornoqrafiyası" adlı uzun hekayəsi "Alatoran" jurnalının 13-cü nömrəsində çap edilib.  2011-ci ildə "Mustafa" romanı], 2012-ci ildə "Polis qorxusuyla öpüşmək" adlı esselər toplusu çap edilib. 2014-cü ilin may ayında hekayələri "Doqquz hekayə" adı ilə çap olunub.

"Mustafa" romanı 2011-ci ildə "Əli və Nino" kitab mağazalarında ayın ən çox satılan kitabı seçilib.

"Ədalət", "525-ci qəzet", "Reytinq" qəzetlərində çalışıb. Abzas.net adlı internet jurnalının qurucusu və redaktoru olub. "Azadlıq" qəzetinin köşə yazarı (2006-2011) kimi çalışıb.

2011-ci ildən Kulis.Az internet jurnalının baş redaktoru olub.

Azərbaycan Dillər Universitetinin Fəlsəfə və ictimai elmlər kafedrasının müəllimidir.

 Kitabları 
 "Elektronik sevdalar" (şeirlər) — 2006-cı il
 "Mustafa" (roman) — 154 səhifə, 2011-ci il
 "Polis qorxusuyla öpüşmək" (esselər) — 2012-ci il
 "Doqquz hekayə" — 2014 
 "Fələk qırmancı" — 2016 Qan Turalının "Fələk qırmancı" romanının imza günü keçirilib
"Ayna" — 2019

 İstinadlar 

Kateqoriya:Şirvanda (Azərbaycan) doğulanlar
Kateqoriya:Azərbaycan yazıçıları